wannaphong/clean_thaiwikipedia huggingface dataset:
# ทางหลวงแผ่นดินหมายเลข 120
ทางหลวงแผ่นดินหมายเลข 120 สายพะเยา – แม่ขะจาน เป็นถนนที่แยกมาจากทางหลวงแผ่นดินหมายเลข 1 ที่แยกเกษตรสุข อำเภอเมืองพะเยา จังหวัดพะเยา เดิมเป็นทางหลวงแผ่นดินหมายเลข 1282 (แยกทางหลวงหมายเลข 1 (พะเยา) -วังเหนือ) ที่สร้างขึ้นในสมัย พลเอกชาติชาย ชุณหะวัณ เป็นนายกรัฐมนตรี ปี พ.ศ. 2531 และรวมกับส่วน 15 กิโลเมตรสุดท้ายของทางหลวงแผ่นดินหมายเลข 1035 (ลำปาง-แจ้ห่ม-วังเหนือ-แม่ขะจาน)

ทางหลวงแผ่นดินหมายเลข 120 เป็นทางสายหลักที่เชิ่อมระหว่างจังหวัดพะเยา จังหวัดลำปาง กับจังหวัดเชียงรายและเป็นทางที่ใช้เพื่อเดินทางไปยังจังหวัดเชียงใหม่ทางหลวงสายนี้ตัดผ่านอำเภอเมืองพะเยา จังหวัดพะเยาอำเภองาว อำเภอวังเหนือ จังหวัดลำปาง และอำเภอเวียงป่าเป้าจังหวัดเชียงราย ผ่านพื้นที่ต้นน้ำแม่งาวในเขตอุทยานแห่งชาติดอยหลวง

 การแบ่งตอนควบคุม 
220px|thumb|ปลายทางทิศตะวันออกของทางหลวงแผ่นดินหมายเลข 120 อยู่ที่ทางแยกเกษตรสุข บนถนนพหลโยธิน ในอำเภอเมืองพะเยา จังหวัดพะเยา
แบ่งเขตการควบคุมออกเป็น 3 ตอน ได้แก่
 ตอน  ชื่อตอน หลัก กม.  ระยะทาง (กม.) หมวดทางหลวง แขวงทางหลวง0100 พะเยา - ปากบอก		 0+000 -	20+200 20.200 พะเยา พะเยาhttp://bmm.doh.go.th/website/index.php/statistics-for-maintenance/map-distance-control/40-highways-agency-2  แผนที่ระยะทางควบคุม แขวงทางหลวงพะเยา สำนักงานทางหลวงที่ 2 แพร่0200 ปากบอก - แม่เฮียว		 20+200 - 55+950		 35.750 วังเหนือ ลำปางที่ 2http://bmm.doh.go.th/website/index.php/statistics-for-maintenance/map-distance-control/39-highways-agency-1  แผนที่ระยะทางควบคุม แขวงทางหลวงลำปางที่ 2 สำนักงานทางหลวงที่ 1 เชียงใหม่0300 แม่เฮียว - แม่ขะจาน		  55+950 - 60+541		 4.591 แม่สรวย เชียงรายที่ 1http://bmm.doh.go.th/website/index.php/statistics-for-maintenance/map-distance-control/40-highways-agency-2  แผนที่ระยะทางควบคุม แขวงทางหลวงเชียงรายที่ 1 สำนักงานทางหลวงที่ 2 แพร่

 รายชื่อทางแยก
# CDC
CDC อาจหมายถึง
 ศูนย์ควบคุมโรคติดต่อสหรัฐอเมริกา (Centers for Disease Control and Prevention, CDC) หน่วยงานป้องกันโรคติดต่อในสหรัฐอเมริกา
 Crystal Design Center กลุ่มอาคารในกรุงเทพมหานคร ตั้งอยู่บริเวณถนนเอกมัย-รามอินทรา
# มานูเอลา บาโดลโย
ดอนนามานูเอลา บาโดลโย เดย์ ดูกี เด แอดดิสอาบาบา  เกิดเมื่อวันที่ 26 มิถุนายน พ.ศ. 2522 ที่เมืองดีฌง ประเทศฝรั่งเศส เป็นธิดาในปีเอโตร บาโดลโย ดยุกที่ 2 แห่งแอดดิสอาบาบา และเจ้าหญิงเฟือง มายแห่งเวียดนาม เป็นน้องสาวใน ฟลาวีโอ บาโดลโย ดยุกที่ 3 แห่งแอดดิสอาบาบา
# กองบิน 2 ลพบุรี
กองบิน 2 หรือ ฐานทัพอากาศโคกกะเทียม เป็นหน่วยงานในสังกัดกองทัพอากาศไทย มีหน้าที่เตรียมการ และปฏิบัติการใช้กำลังทางอากาศ ตามที่กองทัพอากาศกำหนด โดยมีเป้าหมายในการพัฒนาหน่วยเป็น "กองบินเฮลิคอปเตอร์ชั้นนำในภูมิภาค" ปัจจุบันมีที่ตั้งหน่วยอยู่ใน ตำบลเขาพระงาม อำเภอเมืองลพบุรี จังหวัดลพบุรี โดยมีสนามบินโคกกระเทียม เป็นฐานการบิน

 ประวัติ 
 ปี พ.ศ. 2462 เมื่อวันที่ 16 ธันวาคม กองทัพบกได้มีคำสั่งทหารบกที่ 178/20698 ให้จัดตั้ง " กองบินใหญ่ทหารบกที่ 2 "
 ปี พ.ศ. 2481 จอมพล ป.พิบูลสงคราม รัฐมนตรีว่าการกระทรวงกลาโหม และพลเอก พระเวชยันรังสฤษ ผู้บัญชาการทหารอากาศ ได้เล็งเห็นความจำเป็นในอนาคต จึงได้สร้างสถานที่ทำการให้กับกองบินน้อยที่ 2 แห่งใหม่ ณ ตำบลเขาพระงาม อำเภอเมืองลพบุรี จังหวัดลพบุรี และได้สั่งให้ย้ายกองบินน้อยที่ 2 จากดอนเมือง เข้าที่ตั้งใหม่ เสร็จเรียบร้อยในปลายปีเดียวกัน
 ปี พ.ศ. 2496 กองบินน้อยที่ 2 ได้สร้างโรงเรียนประชาบาล กองบินโคกกะเทียมขึ้น เพื่อให้บุตรหลานข้าราชการได้รับการศึกษาเล่าเรียนใกล้บ้าน ไม่ต้องเดินทางไกลไปโรงเรียนในตัวจังหวัด
 ปี พ.ศ. 2506 ในวันที่ 10 ธันวาคม กองบินน้อยที่ 2 ได้ถูกเปลี่ยนชื่อเป็นครั้งสุดท้ายว่า (กองบิน 2) และได้รับการบรรจุฝูงบินสนามขึ้นอีก 3 ฝูงบิน คือ ฝูงบินผสม 221 ฐานบินเชียงใหม่ , ฝูงบินผสม 222 ฐานบิน อุบลราชธานี  และ ฝูงบินผสม 223 ฐานบินอุดร ฯ ส่วนที่ตั้ง ณ กองบิน 2 จ.ลพบุรี คือ ฝูงบินผสม 224
 ปี พ.ศ. 2520 กองบิน 2 ได้รับการบรรจุฝูงบิน 3 ฝูงบิน คือ ฝูงบิน 201 , ฝูงบิน 202 และ ฝูงบิน 203 และมีฝูงบินอิสระปฏิบัติราชการสนามชายแดนอีก 2 ฝูงบิน คือ ฝูงบิน 206 วัฒนานคร และ ฝูงบิน 207 จังหวัดตราด
 กองบิน 2 กองพลบินที่ 1 กองบัญชาการยุทธทางอากาศได้ถือเอา วันที่ 16 ธันวาคม ของทุกปีเป็นวันคล้ายวันสถาปนากองบิน 2 จนถึงทุกวันนี้

 ภารกิจ 
กองบิน 2 มีภารกิจเตรียมการ และปฏิบัติการใช้กำลังทางอากาศ ตามที่ กองทัพอากาศกำหนด
โดยมี ผู้บังคับการกองบิน 2 เป็น ผู้บังคับบัญชารับผิดชอบ

 การจัดหน่วย 
กองบังคับการ มีหน้าที่อำนวยการ ประสานงาน กำกับการ ควบคุม ปกครองบังคับบัญชา และบริหารงาน ให้เป็นไปตามภารกิจของกองบิน 2
thumb|right|190px|สนามบินกองบิน 2 ลพบุรี
thumb|right|190px|โรงจอดเฮลิคอปเตอร์ UH-1H Huey
thumb|right|190px|งานวันเด็กแห่งชาติ ที่กองบิน 2 ลพบุรี ปี 2553

 ส่วนอำนวยการ 
 แผนกธุรการ
 แผนกยุทธการ
 แผนกกำลังพล
 แผนกการข่าว
 แผนกการเงิน
 แผนกส่งกำลังบำรุง
 แผนกงบประมาณ
 แผนกช่างโยธา
 โรงพยาบาลกองบิน 2
 แผนกสวัสดิการ
แผนกกิจการพลเรือน
 แผนกพลาธิการ
กองเทคนิค
 แผนกช่างอากาศ
 แผนกสื่อสารอิเล็กทรอนิกส์
 ฝ่ายสรรพาวุธ
 แผนกสนับสนุนการบิน
 กองพันทหารอากาศโยธิน
 กองร้อยทหารสารวัตร
ฝ่ายคลังพัสดุรวมการ
แผนกสนามฝึกใช้อาวุธทางอากาศ

 ฝูงบิน 
 ฝูงบิน 201 "Spider"
 ฝูงบิน 202 “Scholar”
 ฝูงบิน 203 "Scorpion"
 หน่วยบิน 2031 – วางกำลังที่ฐานบินโคราช กองบิน 1
 หน่วยบิน 2033 – วางกำลังที่ฐานบินเชียงใหม่ กองบิน 41
 หน่วยบิน 2034 – วางกำลังที่ฐานทัพอากาศดอนเมือง กองบิน 6
 หน่วยบิน 2035
 หน่วยบิน 2036 – วางกำลังที่ฐานบินอุบลราชธานี กองบิน 21
 หน่วยบิน 2037 – วางกำลังที่ฐานบินสุราษฎร์ธานี กองบิน 7
 หน่วยบิน 2038 – วางกำลังที่ฐานบินอุดรธานี กองบิน 23
# ทางหลวงแผ่นดินหมายเลข 118
ทางหลวงแผ่นดินหมายเลข 118 สายเชียงใหม่ – สันป่าสัก หรือนิยมเรียกว่า ถนนเชียงใหม่-เชียงราย หรือ ถนนเชียงราย-เชียงใหม่ เป็นทางหลวงแผ่นดินสายหลักที่เชื่อมระหว่างจังหวัดเชียงใหม่ไปยังจังหวัดเชียงราย รวมถึงไปยังจังหวัดพะเยา ระยะทางรวม 158.65 กิโลเมตร

 รายละเอียดของเส้นทาง 
ทางหลวงแผ่นดินหมายเลข 118 มีเส้นทางแยกมาจากทางหลวงแผ่นดินหมายเลข 11 ที่แยกศาลเด็ก อำเภอเมืองเชียงใหม่ จังหวัดเชียงใหม่http://bmm.doh.go.th/website/index.php/statistics-for-maintenance/map-distance-control/39-highways-agency-1  แผนที่ระยะทางควบคุม สำนักงานทางหลวงที่ 1 เชียงใหม่ ไปบรรจบกับถนนพหลโยธิน หรือทางหลวงแผ่นดินหมายเลข 1 ที่แยกแม่ลาว อำเภอแม่ลาว จังหวัดเชียงรายhttp://bmm.doh.go.th/website/index.php/statistics-for-maintenance/map-distance-control/40-highways-agency-2  แผนที่ระยะทางควบคุม สำนักงานทางหลวงที่ 2 แพร่ เดิมเป็นทางหลวงแผ่นดินหมายเลข 1019 (เชียงใหม่-แม่สรวย) และส่วน 25 กิโลเมตรแรกของทางหลวงแผ่นดินหมายเลข 109 (บ.ป่าสัก-แม่สรวย-ฝาง) ทางหลวงสายนี้ตัดผ่านอำเภอเมืองเชียงใหม่ อำเภอสันทราย อำเภอดอยสะเก็ด จังหวัดเชียงใหม่ อำเภอเวียงป่าเป้า อำเภอแม่สรวย และอำเภอแม่ลาว จังหวัดเชียงราย ผ่านพื้นที่ต้นน้ำแม่กวงและต้นน้ำแม่ลาวในเขตอุทยานแห่งชาติแม่ตะไคร้ และอุทยานแห่งชาติขุนแจ

ในช่วงแรกของเส้นทาง ตั้งแต่แยกศาลเด็ก จังหวัดเชียงใหม่ ถึงทางแยกเข้าอำเภอดอยสะเก็ด เป็นถนนคอนกรีตเสริมเหล็กขนาด 4-8 ช่องจราจร ระยะทาง 14.262 กิโลเมตร จากนั้นจะเป็นถนนลาดยางขนาด 4 ช่องจราจร มีเกาะกลาง เลาะไปตามภูเขาเพื่อข้ามทิวเขาขุนตานบริเวณดอยนางแก้ว ซึ่งบริเวณนี้จะมีศาลเจ้าแม่นางแก้วเป็นเส้นแบ่งเขตจังหวัด ไปยังอำเภอเวียงป่าเป้า จังหวัดเชียงราย ซึ่งถนนในช่วงกิโลเมตรที่ 20 ถึงกิโลเมตรที่ 63 ได้รับการขยายตั้งแต่ พ.ศ. 2560 ก่อสร้างแล้วเสร็จตลอดทั้งสายปี พ.ศ. 2564https://www.matichon.co.th/economy/news_2858141 กรมทางหลวงเดินหน้าขยายถนนสาย 118 เชียงใหม่-เชียงราย เป็น 4 เลนตลอดสาย เมื่อเข้าถึงตัวเทศบาลตำบลแม่ขะจาน ถนนจะเหลือ 4 ช่องจราจร ไม่มีเกาะกลาง (บางช่วงช่องทางซ้ายมีลักษณะคับแคบ รถ 4 ล้อขึ้นไปไม่สามารถสัญจรได้) ถึงทางหลวงแผ่นดินหมายเลข 1150 จากนั้นถนนจะลดเหลือ 2 ช่องจราจร เข้าเขตเทศบาลตำบลเวียงป่าเป้า จากนั้นเส้นทางจะตัดผ่านเนินซึ่งเป็นรอยต่อระหว่างอำเภอเวียงป่าเป้าและอำเภอแม่สรวย จากนั้นตัดกับทางหลวงแผ่นดินหมายเลข 109 ที่อำเภอแม่สรวย ก่อนที่เส้นทางจะเลาะภูเขา ข้ามไปยังเขตอำเภอแม่ลาว สิ้นสุดเส้นทางที่ถนนพหลโยธิน ในเขตอำเภอแม่ลาว จังหวัดเชียงราย

ทางหลวงสายนี้เป็นถนนสายหลักที่ใช้ในการเดินทางเข้าสู่ตัวเมืองเชียงรายของประชาชน ในอำเภอเวียงป่าเป้า อำเภอแม่สรวย จังหวัดเชียงราย และอำเภอแจ้ห่ม อำเภอวังเหนือ จังหวัดลำปาง

ทั้งนี้ เส้นทางช่วงอำเภอเวียงป่าเป้าถึงอำเภอแม่ลาว (กิโลเมตรที่ 91+000 ถึง 158+473) จะได้รับการขยายเป็น 4 ช่องจราจรในอนาคต

 เขตการควบคุม 
แบ่งเขตการควบคุมออกเป็น 3 ตอน ได้แก่ 
 ตอน  ชื่อตอน หลัก กม.  ระยะทาง (กม.) หมวดทางหลวง แขวงทางหลวง0100 เชียงใหม่ - ดอยนางแก้ว 0+000 - 52+750 52.750 ดอยสะเก็ด เชียงใหม่ที่ 30201 ดอยนางแก้ว - แม่สรวย 52+750 - 131+000		 78.250 แม่สรวย เชียงรายที่ 10202 แม่สรวย - สันป่าสัก 131+000 - 158+657		 27.657 แม่ลาว เชียงรายที่ 1

 รายชื่อทางแยก
# กรมการพัฒนาชุมชน
กรมการพัฒนาชุมชน เป็นหน่วยงานระดับกรม สังกัดกระทรวงมหาดไทย เป็นหน่วยงานที่ดำเนินการส่งเสริมกระบวนการเรียนรู้ และการมี ส่วนร่วมของประชาชน ส่งเสริมและพัฒนาเศรษฐกิจชุมชนฐานรากให้มีความมั่นคงและมีเสถียรภาพโดยสนับสนุนให้มีการจัดทำและใช้ประโยชน์จากข้อมูลสารสนเทศ ศึกษา วิเคราะห์ วิจัย จัดทำยุทธศาสตร์ชุมชน ตลอดจนการฝึกอบรมและพัฒนาบุคลากรที่เกี่ยวข้องในการพัฒนาชุมชน เพื่อให้เป็นชุมชนเข้มแข็งอย่างยั่งยืน

 ประวัติ 
กรมการพัฒนาชุมชน เดิมมีฐานะเป็นส่วนพัฒนาการท้องถิ่น สังกัดกรมมหาดไทย และได้รับการยกฐานะเป็นกรม เมื่อวันที่ 1 ตุลาคม พ.ศ. 2505 ตามพระราชบัญญัติปรับปรุงกระทรวง ทบวง กรม (ฉบับที่ 10) พ.ศ. 2505

กระทรวงมหาดไทย ได้ให้ความสำคัญของการบริหารงานระหว่างกรมการปกครอง (กรมมหาดไทยเดิม) กับกรมการพัฒนาชุมชน โดยให้ข้าราชการของทั้งสองกรม สามารถโอนย้าย สับเปลี่ยนกันได้ และมีหลักการสับเปลี่ยนหมุนเวียน ยืมตัวกันได้ระหว่างกรมการปกครอง กรมการพัฒนาชุมชน สำนักงานรัฐมนตรี และสำนักงานปลัดกระทรวงมหาดไทย ทำให้สามารถสอบเลื่อนระดับร่วมกันได้ฐานข้อมูล กรมการพัฒนาชุมชน

 อำนาจและหน้าที่ 
 กำหนดนโยบาย ยุทธศาสตร์ มาตรการ และแนวทางในการพัฒนาชุมชนระดับชาติ
 จัดทำและพัฒนาระบบมาตรฐานการพัฒนาชุมชน
 พัฒนาระบบและกลไกในการส่งเสริมกระบวนการเรียนรู้ การจัดการความรู้ การอาชีพ การออม และการบริหารจัดการเงินทุนของชุมชน
 สนับสนุนและพัฒนาระบบข้อมูลสารสนเทศชุมชน ส่งเสริมการใช้ประโยชน์และการ ให้บริการข้อมูลสารสนเทศชุมชน
 ศึกษา วิเคราะห์ วิจัย พัฒนา และสร้างองค์ความรู้เพื่อใช้ในงานพัฒนาชุมชน และการจัดทำยุทธศาสตร์ชุมชน
 ฝึกอบรมและพัฒนาข้าราชการ เจ้าหน้าที่ที่เกี่ยวข้อง ผู้นำชุมชน องค์การชุมชน และ เครือข่ายองค์การชุมชนให้มีความรู้ ทักษะ ทัศนคติ และสมรรถนะในการทำงาน รวมทั้งให้ความ ร่วมมือทาง      วิชาการด้านการพัฒนาชุมชนแก่หน่วยงานทั้งในประเทศและต่างประเทศ
 ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรม หรือตามที่กระทรวง หรือคณะรัฐมนตรีมอบหมาย

 หน่วยงานในสังกัด 
กรมการพัฒนาชุมชน ได้แบ่งส่วนราชการในสังกัดตามกฎกระทรวง พ.ศ. 2552 ดังนี้

 ราชการบริหารส่วนกลาง 
 สำนักตรวจราชการ
 สำนักงานเลขานุการกรม
 กองการเจ้าหน้าที่
 กองคลัง
 กองแผนงาน
 กองนิติการ
 สำนักพัฒนาทุนและองค์กรการเงินชุมชน
 สำนักส่งเสริมภูมิปัญญาท้องถิ่นและวิสาหกิจชุมชน
 สำนักเสริมสร้างความเข้มแข็งชุมชน
 สถาบันการพัฒนาชุมชน
 ศูนย์สารสนเทศเพื่อการพัฒนาชุมชน
 สำนักงานกองทุนพัฒนาบทบาทสตรี
 กลุ่มงานคุ้มครองจริยธรรม
 กลุ่มพัฒนาระบบบริหาร
 กลุ่มตรวจสอบภายใน

 ราชการส่วนภูมิภาค 
 สำนักงานพัฒนาชุมชนจังหวัด มีพัฒนาการจังหวัด (อำนวยการ ระดับสูง) เป็นหัวหน้าหน่วยงาน โดยแบ่งส่วนราชการออกเป็น 4 กลุ่มงาน ได้แก่
 กลุ่มงานประสานและสนับสนุนการบริหารงานพัฒนาชุมชน มีผู้อำนวยการกลุ่มงานประสานและสนับสนุนการบริหารงานพัฒนาชุมชน (วิชาการ ระดับชำนาญการพิเศษ) เป็นผู้อำนวยการกลุ่มงาน
 กลุ่มงานยุทธศาสตร์การพัฒนาชุมชน มีผู้อำนวยการกลุ่มงานยุทธศาสตร์การพัฒนาชุมชน (วิชาการ ระดับชำนาญการพิเศษ) เป็นผู้อำนวยการกลุ่มงาน
 กลุ่มงานสารสนเทศการพัฒนาชุมชน มีผู้อำนวยการกลุ่มงานสารสนเทศการพัฒนาชุมชน (วิชาการ ระดับชำนาญการพิเศษ) เป็นผู้อำนวยการกลุ่มงาน
 กลุ่มงานส่งเสริมการพัฒนาชุมชน มีผู้อำนวยการกลุ่มงานส่งเสริมการพัฒนาชุมชน (วิชาการ ระดับชำนาญการพิเศษ) เป็นผู้อำนวยการกลุ่มงาน
 สำนักงานพัฒนาชุมชนอำเภอ มีพัฒนาการอำเภอ (วิชาการ ระดับชำนาญการพิเศษ) เป็นหัวหน้าหน่วยงาน
# น้ำตาลแอลกอฮอล์
น้ำตาลแอลกอฮอล์  เป็นอนุพันธ์ของน้ำตาลประเภทหนึ่ง เตรียมได้โดยการรีดิวซ์หมู่คาร์บอนิลของน้ำตาลอัลโดส (aldose) และน้ำตาลคีโทส (ketose) ภายใต้สภาวะที่ไม่รุนแรง เช่น ใช้ NaBH4

น้ำตาลแอลกอฮอล์ มีชื่อเรียกอีกอย่างหนึ่งว่าอัลดิทอล (alditols) ตั้งชื่อได้โดยการเปลี่ยน -ose ที่ใช้ลงท้ายชื่อน้ำตาลหลัก เป็น -itol เช่น แมนโนส(mannose) เป็นแมนนิทอล (mannitol)
หมวดหมู่:สารเคมี
# ปืนเทียน
ปืนเทียน เป็นอาวุธปืนที่ทำจาก ปลอกกระสุนปืน ใช้แก๊ปแผงแดงๆ เป็นตัวขับ โดยใช้เม็ดแก๊ปเป็นเม็ดๆ แกะใส่ปลอกกระสุนแล้วใช้เทียนไขอัดด้วยไม้แท่งกลมๆ เป็นของเล่นเด็กโตสมัยก่อน

 ส่วนประกอบปืนเทียน 
 โครงปืนทำมาจากไม้สัก หรือไม้เนื้อแข็ง เหลาให้ขึ้นรูป มีร่องสำหรับใส่ปลอกกระสุนปืน แล้วรัดด้วยหนังยาง ท้ายปืนเป็นที่สำหรับขึ้นนก 
 ปลอกกระสุดปืน เอ็ม 16 หรือ 9 มม.ขึ้นไป ที่เจาะรูตรงก้นปลอกกระสุน
 หนังยางจำนวนหนึ่ง
 นกสับแก๊ป เหลาด้วยไม้

อนุภาพ ขึ้นอยู่กับจำนวนเม็ดแก๊ป ถ้ามากจะแรงมาก บางครั้งถากผิวไม้จนเป็นรู หากใส่ลูกโดดแล้วอาจใช้เป็นอุปกรณ์ล่าสัตว์ได้ แต่ระยะหวังผลไม่ดีเท่าไหร่นัก ไม่แนะนำให้ทำใช้เพราะมีความเสี่ยงอันตรายเพราะไม่แข็งแรง
# พระพุทธเฉลิมสิริราช วัดศรีดอนชัย
พระพุทธเฉลิมสิริราช เป็นพระพุทธรูปปางลีลา ที่มีความสูง 59 ศอก เป็นพระพุทธรูปที่สูงและใหญ่ที่สุดในภาคเหนือhttp://www.banthi.org/travel.php?id=5การท่องเที่ยวแห่งประเทศไทย (ททท.) สร้างขึ้นเมื่อวันที่ 17 มิถุนายน พ.ศ. 2536 และแล้วเสร็จในปี พ.ศ. 2538 โดยศรัทธาของประชาชน ร่วมกับนายเคบัคกลิม ชาวจีน จากประเทศมาเลเซีย เพื่อถวายเป็นพระราชกุศลเนื่องในวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองราชย์ครบ 50 ปี โดยจังหวัดลำพูน กราบบังคมทูลขอพระราชทานนามพระพุทธรูป ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตรพระราชทานนามสถานที่ท่องเที่ยว :: วัดศรีดอนชัย

ประดิษฐาน ณ วัดศรีดอนชัย วัดสังกัดคณะสงฆ์มหานิกาย ตั้งอยู่หมู่ที่ 10 บ้านสันมะนะ ตำบลบ้านธิ อำเภอบ้านธิ จังหวัดลำพูน วัดศรีดอนชัย ว่า "พระพุทธเฉลิมสิริราช"

 การเดินทาง 

การเดินทางจากตัวเมืองลำพูน สามารถเดินทางไปตามทางหลวงหมายเลข 11 (เชียงใหม่-ลำปาง) ระหว่างกิโลเมตรที่ 76-77 จะมีทางแยกเข้าไปประมาณ 2 กิโลเมตร

 สถานที่ใกล้เคียง 
 วัดพระธาตุดอยเวียง อยู่ขวามือก่อนถึงอ่างเก็บน้ำแม่ธิ ประมาณ 1 กิโลเมตร สันนิษฐานว่าสร้างขึ้นในสมัยพระนางจามเทวี ราว พ.ศ. 1220
 น้ำตกห้วยหก น้ำตกธรรมชาติขนาด 7 ชั้นที่มีความสวยงาม อยู่ลึกเข้าไปในอ่างเก็บน้ำแม่ธิ ใช้ระยะทางเดินเท้าประมาณ 5 กิโลเมตร
 วัดพระธาตุดอยห้างบาตร ตำบลห้วยยาบ อำเภอบ้านธิ จังหวัดลำพูน
 อ่างเก็บน้ำแม่ธิ แหล่งน้ำขนาด 5 ล้านลูกบาศก์เมตร สันยาว 470 เมตร สร้างขึ้นตามพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร และเสด็จเปิดเมื่อปี พ.ศ. 2530
# คอลิน เดลานีย์
คอลิน แมททิว เดลานีย์ (Colin Matthew Delaney) เกิดวันที่ 7 กันยายน ค.ศ. 1986 นักมวยปล้ำอาชีพชาวอเมริกัน อดีตนักมวยปล้ำจ็อบเบอร์ในWWE

ประวัติ
เขาเคยไปสังกัดอยู่หลายแห่งรวมทั้ง WWE โดยที่ WWE ได้ปรากฏตัวครั้งแรกในฐานะนักมวยปล้ำโนเนมใน ECW ซึ่งทุกครั้งจะเป็นฝ่ายแพ้จนในที่สุดทีมเขียนบทก็ได้เขียนบทให้เขาชนะครั้งแรกใน ECW ด้วยการเอาชนะอาร์แมนโด เอสตราดา ผู้จัดการทั่วไปของ ECW ในขณะนั้นเพื่อแลกกับสัญญาการเป็นนักมวยปล้ำหลังจากนั้นเขาก็โดนรุมจากแชมป์แท็กทีม WWEในขณะนั้นในแมตช์ 2 รุม 1 ซึ่งเขาก็แพ้ตามเคยแต่ก็ได้ทอมมี ดรีเมอร์มาช่วยไว้ได้ทัน และทั้งคู่ก็ได้ชิงแชมป์แท็กทีมแต่ก็แพ้ ต่อมาได้หักหลังทอมมีด้วยการช่วยให้มาร์ก เฮนรีป้องกันแชมป์ ECWเอาไว้ได้ ทำให้หลังจากนั้นบทบาทของเขากลายเป็นบทตัวร้าย ก่อนจะออกจาก WWE

ผลงาน
Absolute Intense Wrestling
AIW Absolute Championship (1 time)
AIW Tag Team Championship (3 times) – with Jimmy Olsen (1) and Cheech (2)
International Wrestling Cartel
IWC Tag Team Championship (1 time) – with Keith Haught
NWA Empire
NWA Empire Heavyweight Championship (1 time)
NWA Empire Tag Team Championship (1 time) – with Mean Marcos
NWA Empire Lord of the Dance Championship (1 time)
NWA Southern Junior Heavyweight Championship (1 time)
NWA Upstate
NWA Upstate Tag Team Championship (1 time) – with Jimmy Olsen
Pro Wrestling Illustrated
PWI ranked #400 of the top 500 singles wrestlers in the PWI 500 in 2008
Roc City Wrestling
RCW Tag Team Championship (1 time) – with Jimmy Olsen
Squared Circle Wrestling
2CW Tag Team Championship (1 time) – with Jimmy Olsen
Upstate Pro Wrestling
UPW Tag Team Championship (1 time) - with Cheech
# แหล่งโบราณคดีบ้านโป่งมะนาว
แหล่งโบราณคดีบ้านโป่งมะนาว เป็นแหล่งโบราณคดีใน ตำบลห้วยขุนราม อำเภอพัฒนานิคม จังหวัดลพบุรี

ที่ตั้ง
ชุมชนดึกดำบรรพ์ คน ๓ พันปี บ้านโป่งมะนาว เป็นหมู่บ้านขนาดไม่ใหญ่นัก อยู่ในเขตการปกครองของตำบลห้วยขุนราม อำเภอพัฒนานิคม จังหวัดลพบุรี โดยอยู่ห่างจากตัวอำเภอพัฒนานิคมไปทางทิศตะวันออกประมาณ ๔๕ กิโลเมตร

ประวัติการขุดค้น 
นับตั้งแต่เดือนกุมภาพันธ์ ๒๕๔๓ เป็นต้นมา ราษฎรในหมู่บ้านโป่งมะนาวและหมู่บ้านข้างเคียงในตำบลห้วยขุนราม อำเภอพัฒนานิคม จังหวัดลพบุรี ก็ได้ทราบกันอย่างดีว่าที่บริเวณวัดโป่งมะนาวเป็นแหล่งโบราณคดีที่สำคัญมากที่สุดแห่งหนึ่งของประเทศไทย ทั้งนี้เพราะในช่วงเวลาดังกล่าวพื้นที่บริเวณนี้ถูกขุดหาโบราณวัตถุอย่างผิดกฎหมาย และได้พบโบราณวัตถุมากมายหลายประเภท โดยล้วนพบฝังอยู่ร่วมกับโครงกระดูกมนุษย์สมัยโบราณ
# แกรมมี่ แกรนด์
แกรมมี่ แกรนด์ สามารถหมายถึง
 แกรมมี่แกรนด์
# วัดเขาสมอคอน
วัดเขาสมอคอน เป็นวัดใน ตำบลเขาสมอคอน อำเภอท่าวุ้ง จังหวัดลพบุรี

thumb|rigth|170px|หนุมานแบกเขา 

 ประวัติ 
วัดเขาสมอคอนตั้งอยู่บนเทือกเขาสมอคอน ตำบลเขาสมอคอน อำเภอท่าวุ้งจังหวัดลพบุรีสำนักงานจังหวัดลพบุรี. (2527). ประวัติมหาดไทยส่วนภูมิภาคจังหวัดลพบุรี. นนทบุรี: โรงพิมพ์สถานสงเคราะห์หญิงปากเกร็ด. หน้า 86.  เป็นวัดเก่าแก่ มีหลักฐานมาแต่ครั้งกรุงศรีอยุธยาปรากฏหลักฐานว่ายังมีซากอิฐอยู่มากมายภายในบริเวณวัดวรวิทย์ วงษ์สุวรรณ์. (2522). "โบราณสถานของจังหวัดลพบุรี," ที่ระลึกงานแผ่นดินสมเด็จพระนารายณ์, 17-18 กุมภาพันธ์ 2522. ลพบุรี: คณะกรรมการจัดงานแผ่นดินสมเด็จพระนารายณ์จังหวัดลพบุรี. หน้า 198. มีเจดีย์ทรงลังกาย่อมุมไม้สิบสองที่ทำบัวกลุ่มรองรับองค์ระฆัง  เป็นเจดีย์แบบนิยมของสมัยอยุธยามาจนถึงสมัยรัตนโกสินทร์มีโบสถ์และมณฑปที่สวยงาม

เขาสมอคอนนี้เป็นเสมือนสำนักตักสิลาในสมัยโบราณ  เป็นที่อยู่ของสุกกทันตฤๅษี  อาจารย์ของพ่อขุนรามคำแหงมหาราช และพระยางำเมือง เจ้าเมืองพะเยา  เมื่อครั้งทั้งสองพระองค์ยังทรงพระเยาว์ ได้เสด็จมาศึกษาศิลปวิทยา ณ เขาสมอคอนกรมศิลปากร. (2504). พงศาวดารโยนก ฉบับหอสมุดแห่งชาติ. (เรียบเรียงโดย พระยาประชากิจกรจักร์ (แช่ม บุนนาค) เมื่อ พ.ศ. 2478). กรุงเทพฯ: ศิลปาบรรณาคาร. หน้า 270. ภายในมณฑปจะมีพระพุทธรูปประดิษฐาน อยู่เพื่อให้ผู้ที่แวะมาชมได้นมัสการ นอกจากนี้ยังมีถ้ำอีก 2 แห่ง คือถ้ำ วิหาร และถ้ำแสนสุข รวมทั้งปฏิมากรรมหนุมานแบกเขาสร้างขึ้นจากวรรณกรรมเรื่อง รามเกียรติ์ ตอนพระลักษณ์ต้องหอกโมกขศักดิ์ของกุมภกรรณชาติ ภิรมย์กุล. (2551). ไหว้พระสะสมบุญ. กรุงเทพฯ: มติชน. หน้า 180. 

thumb|170px|รูปปั้นจำลองพระฤๅษีสุกกะทันตะ ณ อาศรมเขาสมอคอน วัดเขาสมอคอน จังหวัดลพบุรี
# วัดนครโกษา
วัดนครโกษา ตั้งอยู่ทางตอนเหนือของสถานีรถไฟลพบุรี ด้านตะวันออกใกล้กับศาลพระกาฬ ในท้องที่ตำบลท่าหิน อำเภอเมืองลพบุรี จังหวัดลพบุรี เป็นศาสนสถานที่สร้างซ้อนทับกันหลายสมัย เดิมคงเป็นเทวสถานของขอม มีพระปรางค์แบบลพบุรีอายุราวพุทธศตวรรษที่ 17 อยู่ด้านหน้า แต่พระพุทธรูปปูนปั้นแบบอู่ทองบนปรางค์นั้นคงสร้างเพิ่มเติมขึ้นภายหลัง ได้พบเทวรูปหินขนาดใหญ่แบบลพบุรี ซึ่งมีร่องรอยดัดแปลงเป็นพระพุทธรูป 2 องค์ (ปัจจุบันนำไปไว้ในพิพิธภัณฑสถานแห่งชาติ สมเด็จพระนารายณ์) ส่วนพระอุโบสถ วิหาร สร้างในสมัยกรุงศรีอยุธยาในสมัยที่สมเด็จพระนารายณ์มหาราชสร้างเมืองลพบุรี และสันนิษฐานว่าเจ้าพระยาโกษาธิบดี (เหล็ก) เป็นแม่งานดำเนินการในครั้งนั้นจึงได้ชื่อว่า "วัดนครโกษา" ในปี พ.ศ. 2529–2530 กรมศิลปากรทำการขุดแต่งที่ฐานเจดีย์องค์ใหญ่ ได้พบประติมากรรมในสมัยทวารวดี เช่น พระพุทธรูป รูปบุคคล ยักษ์ ลวดลายประกอบสถาปัตยกรรม และพระพิมพ์ดินเผา และได้รวบรวมเก็บรักษาไว้ในพิพิธภัณฑสถานแห่งชาติ สมเด็จพระนารายณ์ วัดนครโกษาได้รับการประกาศขึ้นทะเบียนเป็นโบราณสถานสำคัญสำหรับชาติเมื่อวันที่ 2 สิงหาคม พ.ศ. 2479ราชกิจจานุเบกษา. ประกาศกรมศิลปากร กำหนดจำนวนโบราณสถานสำหรับชาติ. เล่ม 53 ง หน้า 904. วันที่ 2 สิงหาคม 2479.
# ดินเทา
ดินเทา  เป็นดินระเบิดชนิดหนึ่ง นิยมใช้ทำประทัด และระเบิด มีส่วนผสมของ สารเคมีดังนี้ AL POWDER 30% + potassium perclorate 70% ในประเทศไทยมีราคาแพง เพราะเป็นวัตถุอันตราย ผิดกฎหมาย ส่วนใหญ่จะใช้ในอุตสาหกรรมผลิต พลุ ประทัด 

ดินเทามีความไวไฟสูงมาก ในประเทศไทยนิยมนำมาบรรจุในปิงปองหรือแป๊บ PVC นำมาเล่นในวันลอยกระทง เกิดเสียงระเบิดดังมาก หากนำมาบรรจุในภาชนะขนาดเล็กเช่นลูกบอลขนาดเล็กเท่าหัวแม่มือ หรือภาชนะทึบที่ปิดจนแน่น  อานุภาพการทำลายล้างจะรุนแรงกว่าดินปืน 100 เท่า
# เจ้าชายบ๋าว เอิน
เจ้าชายบ๋าว เอิน แห่งเวียดนาม  ประสูติเมื่อ 3 พฤศจิกายน พ.ศ. 2496 ที่เมืองด่าหลัต ประเทศเวียดนาม เป็นพระราชโอรสในสมเด็จพระจักรพรรดิบ๋าว ดั่ย กับเจ้าหญิงบู่ย หม่ง เดี่ยป  พระองค์มีพระกนิษฐาร่วมพระมารดาคือ เจ้าหญิงเฟือง มิญ พระองค์ทรงเป็นผู้อ้างสิทธิ์ในราชบัลลังก์ต่อจากพระเชษฐาคือ เจ้าชายบ๋าว ทั้ง ซึ่งสิ้นพระชนม์ไปก่อนหน้านั้น
# เจ้าหญิงเฟือง มิญ
เจ้าหญิงเฟือง มิญ แห่งเวียดนาม  ประสูติเมื่อ พ.ศ. 2492 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม กับเจ้าหญิงบู่ย หม่ง เดี่ยป  พระองค์มีพระอนุชาร่วมพระมารดาคือ เจ้าชายบ๋าว เอิน ปัจจุบันเจ้าหญิงเฟือง มิญ ได้เสกสมรสกับจอนส์-เจิ่น ซี เหียป  ใน พ.ศ. 2512
# แวน มอร์ริสัน
แวน มอร์ริสัน, โอบีอี  เกิดเมื่อวันที่ 31 สิงหาคม ค.ศ. 1945 ในเบลฟาสต์ ไอร์แลนด์เหนือ เป็นนักร้อง นักแต่งเพลง มีชื่อเสียงในพฤติกรรมดื้อรั้นThe word curmudgeonly is commonly used.
 The great rock discography, page 551, M. C. Strong, Giunti, 1998, ISBN 8809215222 นิสัยแปลก และสุดขีดCollis (1996), page 185. การแสดงสดของเขาเป็นแรงบันดาลที่ดีเยี่ยมและยอดเยี่ยมSelvin, Joel. San Francisco Chronicle Van Morrison's transcendent 'Astral' at Greek, Monday, May 4, 2009. Retrieved 26 May 2009 ขณะที่ผลงานเพลงของเขาอย่างเช่นผลงานสตูดิโออัลบั้มชุด Astral Weeks และ Moondance และผลงานอัลบั้มแสดงสด It's Too Late to Stop Now ที่ได้รับเสียงตอบรับยอดเยี่ยม

เขามีผลงานระดับอาชีพเมื่อตอนเขายังเป็นวัยรุ่น ในช่วงปลายคริสต์ทศวรรษ 1950 เขาเล่นเครื่องดนตรีได้หลายประเภทอย่าง กีตาร์ ฮาร์โมนิกา คีย์บอร์ด แซกโซโฟน กับวงที่ทำเพลงเก่ามาทำใหม่ ก่อนที่จะมาโดดเด่นในช่วงกลางคริสต์ทศวรรษ 1960 ในฐานะนักร้องนำวงเด็ม ที่เป็นวงการาจมีเพลงฮิตอย่าง "Gloria" เขาออกผลงานเดี่ยวมีผลงานซิงเกิ้ลดังอย่าง "Brown Eyed Girl"  ในปี 1967 ของเบิร์ต เบิร์นส หลังจากที่เบิร์นสเสียชีวิต วอร์เนอร์ บรอส. เรเคิดส์ได้ซื้อสัญญาของเขาและให้เขามีผลงานแสดงในชุด Astral Weeks ในปี 1968 Turner (1993). pages 86 – 90 ถึงแม้ว่าอัลบั้มนีได้รับคำชมเชยอย่างมาก แต่ในช่วงแรกกระแสตอบรับไม่ค่อยดี อย่างไรก็ตาม อัลบั้มถัดมา Moondance ทำให้มอร์ริสันถือเป็นศิลปินใหญ่ และเมื่อผ่านยุคคริสต์ทศวรรษ 1970 เขามีผลงานที่ได้รับเสียงวิจารณ์ที่ดีหลายอัลบั้มรวมถึงการแสดงสด มอร์ริสันก็ยังออกผลงานเพลงและออกทัวร์ และยังร่วมงานกับศิลปินอื่นอย่าง จอร์จี เฟม และเดอะชีฟเทนส์ และในปี 2008 เขาแสดงสด Astral Weeks ครั้งแรกหลังปี 1968

ดนตรีของเขามีรูปแบบเป็นดนตรีโซล อาร์แอนด์บี อย่างเช่นซิงกิ้ลเพลงดังอย่าง "Brown Eyed Girl", "Moondance", "Domino" และ "Wild Night" ทั้งดนตรีที่มีความยาว การเชื่อมโยงหลวม ๆ ดนตรีการเดินทาง ที่ได้รับอิทธิพลดนตรีเคลติกพื้นถิ่น แจ๊ซ กระแสสำนึกเรื่องบอกเล่า อย่างเช่นผลงาน Astral Weeks และผลงานที่เป็นที่รู้จักน้อยกว่าอย่าง Veedon Fleece และ Common One ในบางครั้งสองอัลบั้มนี้เรียกว่า แนวเคลติกโซล

มอร์ริสันได้รับรางวัลแกรมมี่ 6 ครั้งและยังมีชื่ออยู่ทั้งใน ร็อกแอนด์โรลฮอลออฟเฟมและซองไรเตอร์สฮอลออฟเฟม
# เจ้าหญิงฮิซาโกะ พระชายาในเจ้าชายโนริฮิโตะ
เจ้าหญิงฮิซาโกะ พระชายาในเจ้าชายโนริฮิโตะ (ประสูติ 10 กรกฎาคม พ.ศ. 2496) หรือพระนามเดิม ฮิซาโกะ ทตโตริ  เป็นพระชายาในเจ้าชายโนริฮิโตะ ทากามาโดะโนะมิยะ และเป็นพระสุณิสาในเจ้าชายทากาฮิโตะ มิกาซะโนะมิยะ

 พระประวัติ 
เจ้าหญิงฮิซาโกะเป็นธิดาคนโตของชิเกจิโระ ทตโตริ นักอุตสาหกรรม กับฟูมิโกะ (สกุลเดิม โทโมดะ) ขณะยังทรงพระเยาว์ได้เสด็จไปประทับ ณ ประเทศอังกฤษเนื่องจากกิจการของพระชนก ด้วยเหตุนี้พระองค์จึงตรัสภาษาอังกฤษได้ตั้งแต่ยังเยาว์ชันษา 

เจ้าหญิงฮิซาโกะทรงสำเร็จการศึกษาระดับปริญญาตรีสาขามานุษยวิทยาและโบราณคดีจากวิทยาลัยเกอร์ตัน มหาวิทยาลัยเคมบริดจ์ สหราชอาณาจักรเมื่อปี พ.ศ. 2518 เมื่อเสด็จกลับญี่ปุ่นจึงทรงงานในบริษัทแปลแห่งหนึ่ง แต่ไม่ช้านานนักก็เสด็จกลับอังกฤษเพื่อศึกษาคำศัพท์ทางกฎหมายที่อยู่ในพระราชบัญญัติ แล้วจึงเสด็จกลับประเทศญี่ปุ่นอีกครั้งในปี พ.ศ. 2525 คราวนี้พระองค์ได้รับการว่าจ้างจากเจ้าชายทากาฮิโตะ มิกาซาโนมิยะเพื่อเป็นล่ามและผู้ช่วยสำหรับการประชุมเชิงวิชาการวัฒนธรรมเอเชีย-แอฟริกาเหนือ

เจ้าหญิงฮิซาโกะทรงสำเร็จการศึกษาระดับปรัชญาดุษฎีบัณฑิตสาขาศิลปะ จากมหาวิทยาลัยศิลปะโอซากะเมื่อเดือนกุมภาพันธ์ พ.ศ. 2555

 เสกสมรส 
เจ้าหญิงฮิซาโกะพบกับเจ้าชายโนริฮิโตะ ทากามาโดะโนะมิยะครั้งแรกในงานเลี้ยงรับรองของสถานเอกอัครราชทูตแคนาดาในโตเกียวเมื่อวันที่ 23 เมษายน พ.ศ. 2527 โดยเจ้าชายโนะริฮิโตะทรงขอเจ้าหญิงฮิซาโกะเสกสมรสเมื่อวันที่ 20 พฤษภาคม พ.ศ. 2527 ทางสำนักพระราชวังจึงได้ประกาศเมื่อวันที่ 1 สิงหาคมว่าจะมีพระราชพิธีหมั้นภายในปีดังกล่าว โดยพระราชพิธีหมั้นถูกจัดขึ้นเมื่อวันที่ 17 กันยายนส่วนพระราชพิธีเสกสมรสนั้นถูกจัดขึ้นเมื่อวันที่ 6 ธันวาคมปีนั้น ทั้งสองมีพระธิดาด้วยกันสามพระองค์ คือ
 เจ้าหญิงสึงูโกะ (ประสูติ 8 มีนาคม พ.ศ. 2529)
 เจ้าหญิงโนริโกะ (ประสูติ 22 กรกฎาคม พ.ศ. 2531) ทรงลาออกจากฐานันดรศักดิ์เพื่อเสกสมรสกับคูนิมาโระ เซ็งเงะ
  เจ้าหญิงอายาโกะ (ประสูติ 15 กันยายน พ.ศ. 2533) ทรงลาออกจากฐานันดรศักดิ์เพื่อเสกสมรสกับเค โมริยะ

กระทั่งชีวิตรักของพระองค์มาสิ้นสุด ณ วันที่ 21 พฤศจิกายน พ.ศ. 2545 เมื่อเจ้าชายโนริฮิโตะ พระสวามีสิ้นพระชนม์จากพระหทัยพิการขณะทรงเล่นสควอช ขณะมีพระชันษา 48 ปี

 พระบุตร 
 พระนาม  ประสูติ  เสกสมรส พระนัดดา เจ้าหญิงสึงูโกะแห่งทากามาโดะ  8 มีนาคม พ.ศ. 2529        โนริโกะ เซ็งเงะ  22 กรกฎาคม พ.ศ. 2531  5 ตุลาคม พ.ศ. 2557  คูนิมาโระ เซ็งเงะ   อายาโกะ โมริยะ  15 กันยายน พ.ศ. 2533 29 ตุลาคม พ.ศ. 2561  เค โมริยะ บุตรชาย 3 คน